Han var en nidkær og dygtig embedsmand, der foruden i [[Rentekammeret]] og de militære kollegier brugtes meget i kommissionerne i Rådstuen. En vigtig rolle spillede Meier under mobiliseringen i [[Hertugdømmet Holsten|Holsten]] 1689, ekspeditionen til [[Ratzeburg]] 1693 og felttoget i [[Hertugdømmet Slesvig|Slesvig]] og Holsten [[1700]], ved hvilke lejligheder han var chef for feltkommissariatet (forplejningsvæsenet). Han havde her en ret vanskelig opgave, da de pengemidler, der stod til hans rådighed, var alt andet end rigelige, og så vel fra troppeafdelingerne som fra Meiers kolleger i Generalkommissariatet i København kom der også en del misfornøjelse til orde. Denne har dog i det væsentlige næppe været begrundet; i det mindste tog overgeneralen i året 1700, hertug [[Ferdinand Vilhelm af Württemberg-Neuenstadt]], bestemt Meier i forsvar over for klagerne. Han døde 23. januar 1701.
Personbillede_savnes Historie